
DEN NORSKE KIRKE
EIDSBERG MENIGHETSRÅD

						Indre Østfold kirkekontor 10. februar 2026

Til stede:
Lise Undrum, Espen Volden, Rasmus Glomsrud, Helga Frøyset, Tore Mysen, Synnøve Lundeby, Jul-Sverre Haugerud, Guri Riksaasen, Åshild Moen Arnesen, Bjørn Solberg
Forfall: Kari Undeland

MØTEBOK 
Sakliste
	Sak 01/26	Godkjenning av møtebok fra forrige møte, innkalling og sakliste til dette 			møtet.

			Vedtak: Innkalling og sakliste og møtebok fra 09.12.25 godkjennes.

Sak 02/26:	Orienteringssaker
	a) Fra sognepresten og daglig leder: 
· Vel gjennomført advents- og julehøytid. Skolene melder at det er økende oppslutning om skolegudstjenestene i tilknytning til jula. Det er færre som benytter seg av alternativt opplegg. Det er også godt opplegg for barnehagene i førjulstid. God oppslutning rundt julegudstjenestene, særlig 1. juledag i Eidsberg, men markant nedgang 2. juledag. 
· Felles markering av Bibeldagen 1. februar på Filadelfia, veldig fint, et godt økumenisk samarbeid med Kraftverket, Filadelfia og Metodistkirken. God oppslutning. 
· Filmen Straff ble vist på Festiviteten kino 5. februar, vellykket opplegg med samtale etter filmen. Var en del av Eidsberg kirkeakademis program dette semesteret.
· Karnevalsgudstjeneste i Hærland på søndag, godt oppmøte. 15 6-åringer fikk bok. 
· Konfirmantarbeidet er i godt i gang. 
· Lørdag 14. februar er det mulighet for drop in-vielser i Indre Østfold, tre par påmeldt i Mysen kirken. 
· Jobber med mulighet for å ha filmvisning på Festiviteten i påsken om Jesu liv. 
· Nå skal vi begynne med søndagsskolegudstjenester i Eidsberg. 
· Vi var med på yrkesmessa og sto på stand i Askimhallen i slutten av januar. Den norske kirke i Indre Østfold bemannet standen hele dagen.
· Daglig leder la frem statistikken. Det er blant annet noe nedgang i gudstjenestesøkningen. Det kan blant annet skyldes at det var nesten 20 færre konfirmanter i 2025 enn i 2024, noe som også genererer færre mennesker på konfirmasjonsgudstjenestene. Vi synger jula inn i Trømborg er heller ikke regnet med i 2025, det var det i 2024. Noe lavere oppslutning rundt påskens gudstjenester i 2024 enn i 2025. Sokneprest vil undersøke saken.
· Ansatte har tatt i bruk det nye kontorlokalet i Askim.
 
	b) Fra MR-leder: 
· MR-leder har deltatt på biskopens nyttårsmottakelse i januar. 
· Var innom kirkens stand på yrkesmessa. 
· Det har vært besøk fra Råde menighet i Eidsberg kirke. 
· Hatt konstituerende møte i Eidsberg kirkeakademi, tas opp som medlemmer under årsmøtet i mars. 
· Eidsberg kirkestue: Det har vært noe uklart hvem som betaler hva, Eidsberg MR er eier – og vi skal ha eget møte om dette for å få orden på dette.
	c) Fra fellesrådet: FR får et bra mindreforbruk. Kirkekontorbygget bygges innenfor budsjett. Positivt at Indre Østfold kommune bevilger like mye penger i 2026 som i 2025. Det er ny nestleder i FR: Tormod Karlsen ny nestleder. 
  	
Vedtak: a)–c) Tas til orientering.
			
	Sak 03/26:	Regnskap 2026.
			Regnskapsrapportene er utsendt i egen e-post. Revisor har ikke 				ferdigbehandlet dem.
			Vedtak: Regnskapsrapporter for 2025 tas til etterretning.
	
	Sak 04/26:	Årsmøtet og årsrapporter 2025
a) Årsmøtet – praktiske saker: Kirkekomiteen i Eidsberg ordner til årsmøtet. 
b) Sakliste, presentasjon av saker m.v.
a. Årsrapporten
b. Misjonsprosjektet v/soknepresten
c. Informasjon om klosterhagen v/Synnøve
d. Informasjon om reisen til Etiopia v/Ingamay og Solveig 
c) Årsrapporten: Årsrapporter fra sognepresten og andre er nå klare. Menighetsrådet drøftet innlegget til årsrapporten. Samlet årsrapport legges ut til gjennomsyn 15.02.26 og behandles på årsmøtet. Statistikken viser noe nedgang. Det kan være feilkilder i statistikken. Menighetsrådet ønsker å undersøke tallene mer. Sokneprest undersøker dette. 
Vedtak: Rapportene tas til etterretning, med de merknader som fremkom i møtet. 

Sak 05/26	Kommunikasjonsplan
Kommunikasjonsplanen for Den norske kirke i Indre Østfold er revidert. Daglig leder gikk gjennom kommunikasjonsplanen. 
	Vedtak: Kommunikasjonsplanen tas til foreløpig orientering.
	
Sak 06/26:	Søknad om å etablere kristen friskole i Eidsberg
Etter kommunestyrevedtaket om endring i skolestrukturen i kommunen arbeides det med å få etablert friskoler to friskoler. Den ene skolen skal være en friskole med kristen profil, tenkt plassert på Slitu. Initiativtakerne mener det er behov for en slik skole i Eidsberg, og de har henvendt seg til Den norske kirke og frikirkene for støtte til initiativet.
Rådet diskuterte saken.
	Vedtak: Menighetsrådet tar ønsket om etablering av kristen friskole til etterretning. Dersom det etableres en slik skole, vil Den norske kirke i Eidsberg samarbeide med friskolen på lik linje som vi samarbeider med andre skoler i kommunen. 

Sak 07/26	Givertjeneste
Flere menighetsråd i fellesrådsområdet er i ferd med å etablere egen givertjeneste. Eidsberg er jo i en gunstig posisjon, siden vi har tilgang på fondsmidler, så vi har ikke gjort noe aktivt. Men menighetsrådet bør vurdere  å etablere en givertjeneste uansett, med tanke på oppgaver og utfordringer vi ønsker å jobbe med. 
	Vedtak: Saken utsettes. 

Sak 08/26	Saker vi ikke har fulgt opp – hvor står de?
a) Flytting av kirkebenker i Hærland og Trømborg. Dette har vi vedtatt, søknader er sendt, men bispekontoret krever nøyaktig mål, så søknaden kom i retur. Er en praktisk jobb som må gjøres.
	b) Skjermene i Mysen (og Hærland) kirke. Vi har drøftet dette, men ikke konkludert. Greit å avklare det.
	c) Kirketekstiler. Snakket en del om det også. På tide å konkludere nærmere. Noe penger på fond til Trømborg. Her kan vi søke Grinifondet. Mest aktuelt i Eidsberg og Mysen.
	d) Infohefte Eidsberg. Fornye heftet fra 2000 eller lage en kortere brosjyre?
	Jeg vet ikke om vi får tid til å drøfte dette nærmere, men håper vi kan bestemme veien videre. Skal vi følge opp dette, ev. hvordan, eller skal vi la sakene ligge.
	Vedtak: Sakene utsettes. 

Sak 09/26	Eventuelt
	Det ble ikke meldt inn noen eventueltsaker. 


Bjørn Solberg								Åshild Moen Arnesen
Leder									referent/daglig leder

